Хъэнасир мэгуIэ
Сирием щекIуэкI зауэм и гузэвэгъуэм ди лъэпкъэгъухэри хэтщ. Адыгэр нэхъыбэу щыпсэу Хъэнасир къуажэм дэсахэм я щхьэр мафIэм хахри, я благъэ-Iыхьлы здэщыIэ къалэхэм Iэпхъуащ, ауэ абы къыдэнахэри мащIэкъым.
СХьР-м и Президентым и дзэмрэ абы къыпэщIэувахэмрэ зэпаубыда къуажэ цIыкIум махуэ зыбжанэ и пэкIэ зэхэуэ гуащIэ щекIуэкIащ. Сирием зауэ щызыублахэм ящыщ къуажэм ебгъэрыкIуэри, президентым дэщI цIыху 50-м нэблагъэ яукIащ. Ди жагъуэ зэрыхъунщи, уIэгъэ хъуахэр куэдщ, яукIахэм адыгэ щIалих яхэтщ. Ахэр Шэрэджхэ Джэбагърэ Мухьэмэдрэ, Елджырокъуэхэ Джубгъанрэ Нартрэ, Истэпан Хъусен, Хъар-бутлIы (и адэр тыркущ и анэр Шэрэджхэ япхъущ) сымэщ.
НобэкIэ Хъэнасир къуажэр цIыхуукIхэм яIыгъщ.
Инэрокъуэ Данэ.
